gl gl gl ca gl gl gl gl es gl en gl es en pt ceb gl gl gl gl gl gl gl gl gl gl de gl en gl gl gl gl gl gl gl gl gl gl gl gl gl gl gl en gl gl gl it gl gl gl gl gl gl nl gl gl gl gl gl en gl es gl en gl gl gl gl gl gl it gl gl gl gl es gl tr gl en en es en gl ca gl gl en gl it gl gl gl gl gl zh gl pt gl gl gl it gl es en en en gl en en en en gl en en en en gl
Botes, xerras, macetas, … – Impresión 3D
Imos fabricar uns botes para lapis e bolis, xerras ou uns macetas para pequenas plantas. Pensa en cales son as dimensións máis acaidas para cada caso.
Podemos debuxar e imprimir botes de dúas maneiras:
a) debuxalo tal e como queremos imprimilo, cun grosor de parede.
b) debuxar o obxecto completamente macizo e “espiralizar” a contorna nos parámetros de impresión. Con esta opción só se imprimirá a base coas capas que lle indiquemos e a parede exterior co ancho do nozzle.  É unha boa opción para facer botes para lapis e bolis ou xarróns, pero lembra, tes que debuxalos completamente macizos.
O máis sinxelo é debuxar un cilindro ou un prisma. Debuxas un polígono, extrúes, baleiras e decoras. Se queres facer debuxos en cada cara e baleiralo non uses o modo de espiralizar, pois só funciona coa superficie continua.
Tamén podes construír un poliedro, baleiralo e decorar algún dos polígonos.
Aquí hai algúns modelos de botes de cerámica que poden servir de inspiración para deseños de impresión 3D: 100dayproject
Coa ferramenta Loft poden saír botes e macetas moi chulas. Debuxa polígonos estrelados en varios planos e despois usa a ferramenta loft para unilos. Coa opción “match vertices” seleccionas os vértices que queres que se unan creando texturas na superficie. Neste caso fixemos loft dúas veces, primeiro cara un lado e despois cara outro. Despois imprimimos no modo espiralizar.
Outra forma de facer un bote consiste en debuxar a contorna e despois facer revolución.  Se usas o modo espiralizar non fagas voladizos de máis de 45º (mellor menos), pois non poderemos engadir soportes.
Os botes con texturas na superficie son moi chulos. Estes imprimímolos como agasallos para os premios do Día das Letras Galegas.
Imos ver como debuxar o modelo de arriba. Para outros procédese de forma similar. Fai probas a ver o que che sae.
O primeiro que facemos é construír un antiprisma, que é un poliedro que ten dúas cara iguais pero xiradas e unidas por medio de triángulos.
Debuxamos dous polígonos de 18 lados e cada arista de, por exemplo, 20 mm, un polígono no plano top e outro nun plano paralelo separado 20*sin(60) para que nos queden triángulos equiláteros. Coida que o vértice do polígono superior quede entre dous vértices do polígono inferior, xusto no medio. No plano Front debuxamos un eixe de revolución que pase polo centro e que usaremos máis adiante.
Despois creamos un plano unindo tres puntos, dous vértices do polígono inferior e o vértice correspondente do superior. Nese plano debuxamos un triángulo unindo os vértices. Repetimos o proceso no lado oposto e facemos loft entre os dous triángulos.
Repetimos o mesmo proceso cos triángulos consecutivos, a dereita de cada un dos anteriores. Cando fagas loft selecciona “add” para que quede un sólido unido.
Despois extruímos cada un dos triángulos que debuxamos, para que quede a textura. Ten coidado de poñer un ángulo maior de 50º para que se poida imprimir. Podes facelo cara fóra ou cara dentro, como máis che guste.
Unha vez extruídos os triángulos seleccionamos o sólido (fíxate que debe quedar un único sólido, ben unido) e facemos un patrón circular co eixe de revolución que debuxamos ao principio. Fíxate que contamos 9 veces, pois neste caso son 18 lados.
Despois imos facendo espello no sólido respecto á cara superior, fixándote que tes seleccionada a opción “add” para que quede todo unido. Repite o proceso tantas veces como desexas.
Se queres podes escalalo para axustar as dimensións e xa tes o teu bote para bolis. Expórtao a STL e imprímeo co a opción de espiralizar o contorno.
Na primeira imaxe a extrusión dos triángulos realizouse cara fóra, na segunda cara dentro e na terceira un cara fóra e outro cara dentro. Os polígonos utilizados teñen diferente número de lados.
Sabendo o procedemento, seguramente sairanche outras texturas cambiando os polígonos, a extrusión, etc. Fai probas e inventa!
Deseñar e imprimir obxectos
Material: Temperatura, filamento e retracción
Adherencia da placa de impresión
Axuda: Relacións xeometría 2D
A primeira peza en 3D
Outras maneiras de crear volume: Revolución
Crear un sólido multisección
Operación de transformación en 3D
Listos para imprimir: Exportar a .stl
Botes, xerras, macetas, …
Personaliza o teu mClon
© 2022 Impresión 3D • Creado con GeneratePress
We use cookies on our website to give you the most relevant experience by remembering your preferences and repeat visits. By clicking “Accept All”, you consent to the use of ALL the cookies. However, you may visit "Cookie Settings" to provide a controlled consent.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.